**D I S P O Z I Ț I A Nr. 481**

**din 01 noiembrie 2021**

**privind încetarea de drept a contractului individual de muncă al**

**domnului Arghir Petrică**

Președintele Consiliului Județean Cluj,

Analizând referatul nr. 38707/27.10.2021 al Direcției Generale Buget-Finanțe, Resurse Umane, prin care se propune spre aprobare încetarea de drept a contractului individual de muncă al domnului Arghir Petrică, inspector de specialitate, gradul profesional IA la Serviciul Operațional din cadrul Direcției de Administrare a Domeniului Public și Privat al Județului, cu data de 01.11.2021, prin pensionare pentru limită de vârstă;

Având în vedere:

* adresa nr. 38696/27.10.2021 prin care domnul Arghir Petrică comunică decizia privind acordarea pensiei pentru limita de vârstă în vederea încetării contractului individual de muncă;
* Decizia Casei Teritoriale de Pensii Cluj nr. 349483/10.10.2021 privind acordarea pensiei pentru limita de vârstă a domnului Arghir Petrică;

Luând în considerare prevederile:

* art. 190 alin. (3), alin. (4), art. 191 alin. (1) lit. a) şi alin. (2) lit. b), art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 56 alin. (1) lit. c) și alin. (2) din Legea nr. 53/2003, Codul muncii, republicată, cu modificările şi completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art. 1. (1)** Cu data de 01.11.2021, încetează de drept contractul individual de muncă al domnului Arghir Petrică, inspector de specialitate, gradul profesional IA la Serviciul Operațional din cadrul Direcției de Administrare a Domeniului Public și Privat al Județului, prin pensionare pentru limită de vârstă.

**(2)** Predarea bunurilor care au fost încredințate domnului Arghir Petrică în vederea exercitării atribuțiilor de serviciu se va realiza până cel târziu în data de 29.10.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane-Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane, prin Serviciului Resurse Umane, va comunica domnului Arghir Petrică prezenta dispoziție.

**CONTRASEMNEAZĂ:**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE Simona GACI**